CELEX: E2010J0012
Language: fi
Date: 2011-06-28 00:00:00
Title: Tuomioistuimen tuomio, tehty 28 päivänä kesäkuuta 2011 , asiassa E-12/10 – EFTAn valvontaviranomainen vastaan Islanti (Sopimuspuolen velvoitteiden noudattamatta jättäminen – palvelujen tarjoamisen vapaus – direktiivi 96/71/EY – työntekijöiden lähettäminen työhön toiseen jäsenvaltioon – vähimmäispalkat – sairaudesta tai tapaturmasta johtuva palkallinen loma – tapaturmavakuutus)

17.11.2011   
            
            
               FI
            
            
               Euroopan unionin virallinen lehti
            
            
               C 336/20
            
         TUOMIOISTUIMEN TUOMIO,
   tehty 28 päivänä kesäkuuta 2011,
   asiassa E-12/10
   EFTAn valvontaviranomainen vastaan Islanti
   (Sopimuspuolen velvoitteiden noudattamatta jättäminen – palvelujen tarjoamisen vapaus – direktiivi 96/71/EY – työntekijöiden lähettäminen työhön toiseen jäsenvaltioon – vähimmäispalkat – sairaudesta tai tapaturmasta johtuva palkallinen loma – tapaturmavakuutus)
   2011/C 336/14
   Asiassa E-12/10, EFTAn valvontaviranomainen vastaan Islanti, on esitetty pyyntö, jonka mukaan tuomioistuimen olisi julistettava, että Islanti on pitänyt voimassa työntekijöitä Islantiin tilapäisesti lähettävien ulkomaisten yritysten oikeuksista ja velvollisuuksista ja niiden työntekijöiden työehdoista ja -oloista annetun säädöksen N:o 45/2007 5 ja 7 artiklan, mikä merkitsee, että Islanti ei ole täyttänyt ETA-sopimuksen 36 artiklasta ja ETA-sopimuksen liitteessä XVIII olevassa 30 kohdassa tarkoitetun säädöksen eli palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annetun Euroopan parlamentin ja neuvoston direktiivin 96/71/EY, sellaisena kuin se on mukautettuna ETA-sopimukseen sopimuksen pöytäkirjalla 1, 3 artiklasta johtuvia velvollisuuksiaan. EFTAn tuomioistuin, jonka muodostivat tuomioistuimen presidentti Carl Baudenbacher ja tuomarit Thorgeir Örlygsson ja Per Christiansen (esittelijä), antoi 28 päivänä kesäkuuta 2011 tuomion, jonka tuomiolauselma on seuraava:
   EFTAn tuomioistuin
   
               1)
            
            
               toteaa, että Islanti on pitänyt voimassa työntekijöitä Islantiin tilapäisesti lähettävien ulkomaisten yritysten oikeuksista ja velvollisuuksista ja niiden työntekijöiden työehdoista ja -oloista annetun säädöksen N:o 45/2007 5 ja 7 artiklan, mikä merkitsee, että Islanti ei ole täyttänyt palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annetun Euroopan parlamentin ja neuvoston direktiivin 96/71/EY 3 artiklasta johtuvia velvollisuuksiaan; ja
            
         
               2)
            
            
               määrää Islannin korvaamaan oikeudenkäyntikulut.